Hausnarkari

Hausnarkariak (Ruminantia) artiodaktiloen azpiordena bat dira. Hau da, zangoetan behatz bikoitiak dituzte. Euren bereizketa garrantzitsuena jaterakoan egiten duten hausnarketa da. Janaren digestioa bi zatitan egiten dute: lehenengo murtxikatu eta irentsi egiten dute; ondoren janari hori berriro kanporatu eta berriro murtxikatzen dute, balio nutrizional bikoitza ateraz. Honi esker zelulosa eta pektina bezalako materialetatik energia atera dezakete.

Azpiorden honetako sailkapena hau da:

 Hausnarkariak
 Tragulidae familia: sagu-oreinak
 Moschidae familia
 Cervidae: oreinak
 Giraffidae: jirafak eta okapiak
 Antilocapridae
 Bovidae: behi, ardi, ahuntz eta antilopeak

Ikus, gainera 

 Hausnarketa (fisiologia)
 Belarjale

Artiodaktiloak